Vairogblakšu dzimta

Vairogblakšu dzimta (Pentatomidae) ir blakšu dzimta, kurā ietilpst vairāk nekā 5000 sugu, kas iedalās aptuveni 940 ģintīs, un ir trešā blakšu dzimta pēc sugu skaita. Satopamas visos sauszemes biotopos, izņemot Antarktīdu. Tās ir vidēja un liela izmēra blaktis. Vairogblaktis var būt gan zālēdāji, gan plēsēji, daži nopietni ietekmē lauksaimniecību. Ir zināmas sugas, kuras nopietni kaitē kultūraugiem, bet citas ir kultūraugu kaitēkļu plēsēji.

Vairogblakšu anatomiskā un uzvedības daudzveidība padara šo grupu interesantu pētniekiem evolucionāros un ekoloģiskos jautājumos. Tām ir raksturīga barošanas daudzveidība, aposematīsms (brīdinoša aizsargkrāsa), pārošanās rituāli un rūpes par pēcnācējiem.

Latvijā sastopamas sugas 
Latvijas teritorijā ir atklāta 31 suga, to skaitā:
 apakšdzimta: Asopinae
 suga: Arma custos (Fabricius, 1794)
 suga: Jalla dumosa (Linnaeus, 1758)
 suga: Picromerus bidens (Linnaeus, 1758)
 suga: Rhacognathus punctatus (Linnaeus, 1758)
 suga: Troilus luridus (Fabricius, 1775)
 suga: Zicrona caerulea (Linnaeus, 1758)
 apakšdzimta: Pentatominae
 suga: Parastā graudzāļu vairogblakts, Aelia acuminata (Linnaeus, 1758)
 suga: Mazā graudzāļu vairogblakts, Aelia klugi Hahn, 1831
 suga: Carpocoris fuscispinus (Boheman, 1849)
 suga: Carpocoris pudicus (Poda, 1761)
 suga: Paegļu vairogblakts, Chlorochroa juniperina (Linnaeus, 1758)
 suga: Priežu vairogblakts, Chlorochroa pinicola (Mulsant & Rey, 1852)
 suga: Ogu krūmu vairogblakts, Dolycoris baccarum (Linnaeus, 1758)
 suga: Krustziežu vairogblakts, Eurydema oleraceum (Linnaeus, 1758)
 suga: Eurydema dominulus (Scopoli, 1763)
 suga: Neottiglossa pusilla (Gmelin, 1789)
 suga: Zaļā vairogblakts, Palomena prasina (Linnaeus, 1761)
 suga: Palomena viridissima (Poda, 1761)
 suga: Koku vairogblakts, Pentatoma rufipes (Linnaeus, 1758)
 suga: Peribalus strictus (Fabricius, 1803)
 suga: Peribalus vernalis (Wolff, 1804)
 suga: Rubiconia intermedium (Wolff, 1811)
 suga: Smilšu vairogblakts, Sciocoris cursitans (Fabricius, 1794)
 suga: Sciocoris microphthalmus (Flor, 1860)
 suga: Sciocoris umbrinus (Wolff, 1804)
 suga: Stagonomus bipunctatus (Linnaeus, 1758)
 suga: Eysarcoris aeneus (Scopoli, 1763)
 suga: Eysarcoris venustissimus (Schrank, 1776)
 suga: Piezodorus lituratus (Fabricius, 1794)
 apakšdzimta: Podopinae
 suga: Sarkansvītrainā vairogblakts, Graphosoma lineatum (Linnaeus, 1758)

Vairogblaktis lauksaimniecībā 
Starp vairogblaktīm ir daudz kultūraugu kaitēkļu. Tās spēj nodarīt lielu kaitājumu daudzām valstīm daudzu miljonu dolāru apmērā.

Invazīvas sugas 
Ir zināmas arī invazīvas sugas, kas ir ievestas no viena reģiona citā. Jaunajā reģionā tās spēj arī nodarīt kaitējumu kultūraugiem. Piemēram, viena no Āzijas reģiona sugām Halyomorpha halys nokļuva Ziemeļamerikā, kur pirmo reizi konstatēta Pensilvānijas štatā 1996. gadā, un tagad satopama vairākos kontinentālos štatos. Tā ir daudzu graudaugu kaitēklis, tajā skaitā sojas un kukurūzas. Piezodorus guildinii ir cita invazīvā suga Ziemeļamerikā (nonākta no Dienvidamerikas) dienvidu štatos un var izplatīties tālāk uz ziemeļiem. Šī suga ir spēcīgs kukurūzas kaitēklis.

Kolekcionēšana 
Vairogblakšu kolekcionēšana ir guvusi lielu popularitāti starp zinātniekiem un cilvēkiem, kas nenodarbojas ar entomoloģiju profesionāli, pateicoties lielai krāsu daudzveidībai un kukaiņu lielajiem izmēriem.

Atsauces

Ārējās saites